U-I-316/08
Natisni
Opravilna št.:
U-I-316/08
Datum odločitve:
4. 6. 2009
ECLI:
ECLI:SI:USRS:2009:U.I.316.08
Akt:
Sklep o določitvi cene za osnove vodnih povračil za rabo vode, naplavin in vodnih zemljišč za leto 2008 (Uradni list RS, št. 22/08) 
Uredba o spremembah in dopolnitvah Uredbe o vodnih povračilih (Uradni list RS, št. 122/07) 
Uredba o vodnih povračilih (Uradni list RS, št. 103/02 in 122/07)
Izrek:
Pobuda za začetek postopka za oceno ustavnosti in zakonitosti Sklepa o določitvi cene za osnove vodnih povračil za rabo vode, naplavin in vodnih zemljišč za leto 2008 (Uradni list RS, št. 22/08), Uredbe o spremembah in dopolnitvah Uredbe o vodnih povračilih (Uradni list RS, št. 122/07) in Uredbe o vodnih povračilih (Uradni list RS, št. 103/02 in 122/07) se zavrže.
Evidenčni stavek:
Pobudnice nimajo pravnega interesa, če ne izkažejo, da so izpodbijane določbe neposredno posegle v njihov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Dravske elektrarne Maribor d. o. o., Maribor in drugi
Datum vloge:
22. 12. 2008
Vrsta odločitve:
sklep
Vrsta rešitve:
zavrženje
Dokument:
US28736
Dokument v PDF obliki:
U-I-316-08.pdf
79 KB
Prenesite datoteko
U-I-316/08-5
4. 6. 2009
SKLEP
Ustavno sodišče je v postopku za preizkus pobude družb Dravske elektrarne Maribor d. o. o., Maribor, Savske elektrarne Ljubljana, d. o. o., Medvode, in Soške elektrarne Nova Gorica, d. o. o., Nova Gorica, ki jih zastopa dr. Metka Arah, odvetnica v Ljubljani, na seji 4. junija 2009
sklenilo:
Pobuda za začetek postopka za oceno ustavnosti in zakonitosti Sklepa o določitvi cene za osnove vodnih povračil za rabo vode, naplavin in vodnih zemljišč za leto 2008 (Uradni list RS, št. 22/08), Uredbe o spremembah in dopolnitvah Uredbe o vodnih povračilih (Uradni list RS, št. 122/07) in Uredbe o vodnih povračilih (Uradni list RS, št. 103/02 in 122/07) se zavrže.
Obrazložitev
1. Pobudnice izpodbijajo v izreku tega sklepa navedene akte. Zatrjujejo, da so v neskladju s členi 14, 67, 74, 87, 147 in 153 Ustave. Pravni interes utemeljujejo z navedbo, da so kot imetnice vodne pravice za rabo vode oziroma naplavin zavezanke za plačilo vodnega povračila. Predlagajo, naj Ustavno sodišče izpodbijane določbe odpravi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani akti ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS, XVII, 2). Iz razlogov, navedenih v citiranem sklepu, pobudnice še ne izkazujejo pravnega interesa za oceno ustavnosti in zakonitosti izpodbijanih določb. Zato je Ustavno sodišče pobudo zavrglo. Pri tem se ni spuščalo v pravno naravo Sklepa o določitvi cene za osnove vodnih povračil za rabo vode, naplavin in vodnih zemljišč za leto 2008.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar in Jan Zobec. Sklep je sprejelo soglasno.
Jože Tratnik
Predsednik